A virtuális valóság mint szimulációs módszer alkalmazása a telepített sürgősségi egységek, valamint COVID–19-kórházak személyzetének képzésében
Authors: Turucz Emilia , Truta Teodora Sorana , Jerzicska Ernő , Boeriu Marius Cristian , Szedejesi János , Azamfirei Leonard 
Published: October 2021

Összefoglaló.
Bevezetés: A COVID–19-pandémia okozta nagyfokú
betegszám-növekedés ellátásának érdekében az egészségügyi rendszerek gyakran a
kórházak teljes átszervezésére kényszerültek. A szakállomány gyors és hatékony
felzárkóztatása kulcsfontosságú ilyen körülmények között. A telepített kórházi
egységek személyzetének felkészítésére a virtuális valóságban levezethető
csoportos gyakorlatozás ígéretes módszernek mutatkozik.
Célkitűzés: Célunk egy telepített kórház személyzetének
felkészítésére alkalmazott virtuális szimulációs gyakorlatsorozat
tapasztalatainak bemutatása, valamint a létrehozott és kipróbált virtuális
gyakorlatcsomagok adaptálási lehetőségeinek elméleti bemutatása a
COVID–19-kórházak személyzetének gyors felzárkóztatását szolgáló
gyakorlatsorozat lehetséges kivitelezése érdekében. Módszer:
Három, prototípusként előállított virtuális gyakorlat került alkalmazásba két
próbatanfolyam keretén belül. A virtuális színterek kialakítására az XVR
szimulációs szoftvert használtuk. A gyakorlatok alkalmazhatóságának és
hasznosságának kiértékelésére anonim kérdőíves felméréseket készítettünk. Az
adatok feldolgozásában kereszttábla-elemzést és khi-négyzet-próbát alkalmaztunk.
Eredmények: A két próbaképzésen nyolc ország képviseletében
összesen 76 gyakornok vett részt. A résztvevők 63,9%-a szerint a módszer
alkalmas ilyen jellegű gyakorlatok levezetésére, de további fejlesztéseket
igényel. Véleményük, hogy technikai használata „elég könnyen” elsajátítható
(59,7%), és interaktív (90,32%), valósághű (45,0%) szimulációs közeget biztosít.
Megbeszélés: Eredményeink alapján a virtuális valóság egy
alkalmazható módszer a telepített kórházak szakállományának valós bevetésekre
való felkészítésére. A létrehozott virtuális gyakorlatcsomagok tartalma és
szerkezete könnyen adaptálható egy COVID–19 ideiglenes egészségügyi egység
sajátos munkakörülményeihez való gyors személyzeti felzárkóztatást szolgáló
műhelygyakorlatok megszervezéséhez. Következtetés: A virtuális
valóság ígéretes oktatási eszköz, amely kiegészítheti a nagy költségekkel és
bonyolult szervezéssel járó terepgyakorlatokat, megközelítve azok oktatási
hatásfokát. A virtuális térben megélt tapasztalatok valós szakmai élményekké
alakulnak, és hozzájárulnak egy biztonságos és hatékony munkaközeg gyors
kialakításához. Orv Hetil. 2021; 162(40): 1591–1600.
Summary.
Introduction: COVID-19 pandemic imposed sudden increase in
hospital admissions, thus medical systems needed to reorganize entire hospitals
quite often. Quick and efficient training is of outmost importance. Virtual
reality team training is a promising tool for newly organized hospital units’
staff. Objective: Our goal was to present the usefulness and
applicability of virtual simulation exercises for training of field hospital
personnel and to evaluate the adaptability of these created and tested exercise
packs for urgent staff training of COVID-19 hospitals. Method:
Three prototypes of virtual reality exercises were assessed through two test
courses. XVR simulation software was used to create virtual environments.
Evaluation of exercise applicability and utility was performed by anonymous
questionnaires. Statistical data-processing was performed using contingency
table and chi-square tests. Results: 76 trainees from eight
countries participated in the two pilot courses. 63.9% of the participants
stated that the method is suitable for conducting such exercises, but needs
further development. Its technical use is “easy enough” to learn (59.7%) and
provides an interactive (90.32%) and realistic (45.0%) working environment.
Discussion: Virtual reality is applicable to train field
hospital staffs for real missions. The created virtual exercise packages are
easily adaptable, both in content and structure, to workshops dedicated for
quick training of specific COVID-19 temporary medical facility’s personnel.
Conclusion: Virtual reality is a promising educational tool
that can complement the expensive and laborious field exercises, with comparable
training efficiency. These virtual reality experiences may become real
professional memories and create swiftly a secure and efficient professional
milieu. Orv Hetil. 2021; 160(40): 1591–1600.